Pole samuti usutav, sest Maksim Litvinov  ja Pjotr Anikejev, kelle koostatud dokumentidest peamised andmed pärinevad, ei läinud ju Läände kulutama raha, mida nad andmete võltsimise korral oleksid pidanud endile tekitama, vaid naasid Nõukogude Venemaale. Usutav ei ole ka võimalus, et Päts oleks venelaste teadmata kantinud kõik operatsioonid Eesti Pangast Harju Panka. Juba kas või seetõttu, et ka Harju Pangal oleks olnud raske kogu seda vahendustasu 1924. aastaks ära kulutada, et aasta hiljem hoiustajaid rahata jättes pankrotti minna. Päts ja  Laidoner panga omanikena pidid püüdma pankrotistumist igati vältida, sest ohustas see ju neid poliitikutena.